als_Latn dik_Latn sag_Latn
Shtrudel vjenez me mollë
Provojeni një recetë me origjine vjeneze. Ju bëftë mirë!
Politiko
E Enjte, 14 Gusht 2014 | 16:07
0 Komente.
Përbërësit për brumin:
• 250 gr miell
• 100 ml ujë i vakët
• 1 vezë
• 2 lugë vaj ulliri (ose gjalp)
• pak kripë
Përbërësit për mbushjen:
• 1 kg mollë
• 100 gr rrush i thatë
• 150 gr thërmija buke
• 120 gr sheqer
• 1 pako sheqer vanilje
• 100 gr gjalp i zbutur
• 2 lugë çaji kanellë
• Lëvorja e grirë e një limoni
• Pak rum dhe ujë i ngrohtë
Gatimi:
Brumi i shtrudelit:
Në një enë të madhe e hedhim miellin dhe e formojmë një gropë në mes të tij. Në gropë hedhim kripën, vezën dhe vajin. Brumin e punojmë me dorë duke shtuar ujin e ngrohtë herë pas here derisa të formohët një brum elastik dhe i njëtrajtshëm. Formojmë një sferë brumi të cilën e mbulojmë me letër celofoni dhe e lëmë në një vend të freskët për rreth 30 minuta.
Mbushja:
Ndërkohë, mollët qërohen, iu largohen farat dhe pjesët e brendshme si dhe copëtohen në feta të holla. Në ujin e ngrohtë (rumi i shtohet sipas dëshirës për aromë) vendoset rrushi i thatë që të zbutet për 10-15 minuta. Në një tigan, vendoset gjysma e gjalpit dhe thërmijat e bukës që të skuqen pak. Pas skuqjes, masa vendoset në një enë në të cilën shtohen edhe mollët, rrushi i thatë i shtrydhur, kanella, lëvorja e limonit, sheqeri i zakonshëm dhe sheqeri i vaniljes. E gjithë masa përzihet mirë e mirë.
Përgaditja e petëve:
Brumi i përgaditur më herët ndahët në dy gjysma dhe njëra prej tyre vendoset në pecetën e spërkatur me miell të shtrirë në tavolinën e punës. Fillojmë t’a hapim brumin me duar dhe e hollojmë derisa të formohet një petë e tejdukshme(peta e shtrudelit formësohet ngjajshem me petët e burekut). Anët e petës që kanë mbetur më të trasha priten dhe largohen. Peta lyhet me gjysmën e gjalpit të mbetur dhe pastaj në të vendoset gjysma e masës me mollë. Me ndihmën e pecetës e rrotullojmë petën derisa t’i japim formën e shtrudelit. Anët mbyllen në menyrë që të mos dalë përmbajtja gjatë pjekjes. Shtrudeli i përgaditur vendoset në tepsi të lyer me pak gjalp. E njëjta procedurë përsëritet edhe me pjesën tjetër të brumit. Të dy shtrudelat lyhen me pak gjalp dhe vendosen në furrën e paranxehur në 180° Celsius për t’u pjekur për 45-50 minuta. Pas pjekjes i lemë të ftohen dhe i spërkasim me sheqer pluhur. Ëmbëlsira shërbehët e prerë në copa.
als_Latn als_Latn slv_Latn als_Latn als_Latn als_Latn ltz_Latn als_Latn spa_Latn als_Latn als_Latn als_Latn als_Latn ltg_Latn plt_Latn plt_Latn sna_Latn als_Latn swh_Latn als_Latn als_Latn als_Latn tpi_Latn als_Latn als_Latn als_Latn als_Latn als_Latn